ΜΑΘΗΜΑ: ΘΡΗΣΚΕΥΤΙΚΑ

**ΘΕΜΑΤΙΚΗ ΕΝΟΤΗΤΑ: ΤΟ ΠΑΣΧΑ**

**Το Πάσχα είναι η σημαντικότερη θρησκευτική γιορτή της Χριστιανοσύνης. Τιμάται η Ανάσταση του Ιησού Χριστού.**

1. Συγκεντρώστε πληροφορίες για τα έθιμα του Πάσχα στον τόπο σας. Μπορείτε να ρωτήσετε τους γονείς σας, τη γιαγιά και τον παππού σας και όποιον άλλον θέλετε!

**Ας θυμηθούμε……………..**

**Η είσοδος του Χριστού στα Ιεροσόλυμα**

**Συμπληρώστε το κείμενο με τις λέξεις της παρένθεσης:**

**(χαρά, φοινικιάς, Ελιάς, Χριστός, γαϊδουράκι, ελιάς)**

Κυριακή των Βαΐων ονομάζεται και Κυριακή της ---------------. Ο -------------- πήγε στα Ιεροσόλυμα. Καθόταν πάνω σε ένα ----------------. Ο κόσμος Τον υποδέχτηκε με -------------. Οι άνθρωποι κρατούσαν στα χέρια τους κλαδιά ----------- και -------------.

**→ Ρωτήστε, αναζητήστε και μάθετε ποιο είναι το έθιμο της Κυριακής των Βαΐων.**

**Ο Μυστικός ∆είπνος**

**Στον Μυστικό ∆είπνο ο Χριστός ευλόγησε το ψωμί και το κρασί. - «Αυτό είναι το σώμα και το αίμα μου» είπε. Πάρτε να φάτε και να πιείτε όλοι από αυτό. Με αυτό ο Χριστός έδωσε τη Θεία Κοινωνία στην εκκλησία μας. Γι΄ αυτό, όσοι κοινωνούν, βάζουν τον ίδιο τον Χριστό μέσα τους.**

**→ Τι κάνουμε πριν κοινωνήσουμε;**

**→ Γράψτε πέντε νηστίσιμα φαγητά**

**Στον κήπο της Γεσθημανής**

**Μετά τον Μυστικό ∆είπνο, ο Χριστός με τους έντεκα μαθητές Του πήγαν στον κήπο της Γεσθημανής, όπου συνήθιζε ο Χριστός να προσεύχεται. Ξαφνικά, ακούστηκαν φωνές. Ήταν οι Ρωμαίοι στρατιώτες που έρχονταν να συλλάβουν τον Χριστό. Μαζί τους ήταν και ο Ιούδας, ένας από τους δώδεκα μαθητές του Χριστού. Ο Ιούδας πρόδωσε τον δάσκαλό του, για τριάντα χρυσά αργύρια.**

**Η δίκη του Χριστού στον Πόντιο Πιλάτο**

**Την άλλη μέρα, το πρωί, οι Ιουδαίοι οδήγησαν τον Χριστό στον Πόντιο Πιλάτο για να τον δικάσει. Εκείνος κατάλαβε ότι ο Χριστός ήταν αθώος, αλλά φοβήθηκε τον κόσμο που φώναζε δυνατά: - «Σταυρώστε τον, σταυρώστε τον». Έτσι, ο Χριστός καταδικάστηκε σε θάνατο**

**→ Ο Πόντιος Πιλάτος πριν καταδικάσει τον Χριστό είπε μία φράση που τη χρησιμοποιούμε μέχρι και σήμερα. Η φράση αυτή είναι:**

**«Νίπτω τάς χεῖρας μου».**

* **Τι σημαίνει αυτή η φράση; Γιατί την είπε ο Πιλάτος;**
* **Σε ποιες περιπτώσεις την χρησιμοποιούμε σήμερα;**

**Προς τον Γολγοθά**

**Μετά τη δίκη του Χριστού, οι Ρωμαίοι στρατιώτες Του φόρεσαν κόκκινο μανδύα και αγκάθινο στεφάνι. Του φόρτωσαν ένα βαρύ ξύλινο σταυρό για να τον ανεβάσει στον Γολγοθά.**

**Γράψτε τι σημαίνει η μεταφορική φράση: Περνάει τον δικό του Γολγοθά**

**Η σταύρωση του Χριστού**

**Κοντά στον Χριστό ήταν και η Παναγία που έβλεπε με πολύ μεγάλο πόνο τη σταύρωση του παιδιού της. Όταν ο Χριστός πέθανε, ο ουρανός σκοτείνιασε και η γη τραντάχτηκε. Τότε οι Ιουδαίοι κατάλαβαν τη μεγάλη αμαρτία που έκαναν και όλοι πίστεψαν ότι ο Χριστός είναι ο γιος του Θεού.**

* **Αναζητήστε πληροφορίες για τον σταυρό του Ιησού Χριστού (Ποια τον ανακάλυψε; Πότε; Τι έκανε μετά;)**

**Η ταφή του Κυρίου**

**Ο Ιωσήφ, αφού ζήτησε την άδεια του Πιλάτου, πήρε το σώμα του Χριστού, το τύλιξε σε καθαρό σεντόνι και το έβαλε σε τάφο που ήταν σκαλισμένος στο βράχο. Οι Ιουδαίοι έβαλαν στρατιώτες να φρουρούν τον τάφο του Χριστού, γιατί φοβόντουσαν ότι οι μαθητές Του θα έκλεβαν το σώμα Του και μετά θα έλεγαν ότι ο Χριστός αναστήθηκε.**

* **Ποια μέρα της Μεγάλης Εβδομάδας τιμούμε την ταφή του Κυρίου;**
* **Ποια είναι τα έθιμα της ημέρας αυτής;**

**Η Ανάσταση**

**Τρεις μέρες μετά τον θάνατο του Χριστού έγινε η Ανάσταση. Όταν οι μυροφόρες πήγαν να αλείψουν το σώμα του Χριστού με αρώματα, είδαν ότι ο τάφος ήταν ανοιχτός. ∆ίπλα στεκόταν ένας άγγελος που τους είπε ότι ο Χριστός αναστήθηκε και έπρεπε να τρέξουν να το πουν στους μαθητές Του. Οι μυροφόρες έφυγαν χαρούμενες για να πουν σε όλους ότι: « Ο Χριστός αναστήθηκε» !**

* **Γιατί η Ανάσταση είναι η μεγαλύτερη γιορτή του Χριστιανισμού;**